**«Жоғары мектепте дүниежүзі тарихын оқыту әдістемесі» пәні бойынша лекциялардың қысқаша мазмұны**

**Қазақстандағы жоғары кәсіби білім берудің тарихы мен қазіргі заманы**

Университеттік білім беру тарихы. Қазақстанның жоғары білім беру тарихы. Жоғарыбілімнің қалыптасуы мен дамуындағы тарихи тұлғалар: А. Бөкейханов, С. Асфандияров, А.Айтиев, У. Джандосов, А. Бүркітбаев және т. б. Жоғары білімнің қалыптасу кезеңдері. ҚРжоғары білім беруді дамытудың заңнамалық базасы. Қазақстандағы жоғары білімді реформалау. ҚР білім беруді дамытудың мемлекеттік бағдарламасы. Жоғары оқу орындарыныңтүрлері. Жоғары білімнің мамандануы. Университетте заманауи көп деңгейлі білім беру.Баламалы жоғары оқу орындары. Талапкерлерді іріктеу жүйесі. Жоғары мектептіңқалыптасуының қазіргі мәселелері және оларды шешу жолдары.Жоғары мектеп педагогикасының даму тенденциялары мен болашағы. Жоғары мектеппедагогикасының дамуына қазақстандық ғалым – педагогтардың үлесі.

**5-тақырып. Жоғары мектеп оқытушысыныңкәсіби және коммуникативтік құзыреттілігі**

Оқытушы білім беру процесінің субъектісі ретінде. Жоғары мектеп оқытушысының кәсібимаңызды қасиеттері: кәсіби, жеке моральдық.Жоғары мектеп оқытушысының кәсіби-педагогикалық мәдениеті. Жоғары мектепоқытушысының кәсіби қызметіндегі педагогикалық ойлаудың мәні мен рөлі.Жоғары мектеп оқытушысына арналған негізгі құзыреттілік моделі. Кәсіби стандарт.Психологиялық-педагогикалық құзыреттілік оқытушының кәсібилігінің көрсеткіші ретінде.ЖОО оқытушысының құзыреттілік құрылымы. «Педагог мәртебесі туралы» ҚР Заңы.Педагогтың құқықтары мен міндеттері. Кәсіби-педагогикалық этика және такт. ЖОО оқытушысының зерттеу және рефлексивті, әдістемелік құзыреттілігі. Педагогикалық іс-әрекетқоғамдық құбылыс ретінде. «Педагогикалық іс-әрекет» ұғымы. Педагогикалық іс-әрекеттіңқұрылымы мен компоненттері.Адам коммуникациясы туралы түсінік. Коммуникативтік үдерістер: қабылдау, тыңдау, репрезентация және өзіндік «менін» қолдау. Қарым-қатынас эмоциялық процесс ретінде. Тілмен мәдениеттің рөлі. Вербалды процесс. Бейвербальды байланыс. Коммуникативтік климат:қолайлы және қолайсыз. Педагогикалық коммуникативтік құзыреттілік. Түсініктің мәні. ЖОО-ның оқу-тәрбие үрдісіндегі субъектілердің өзара қарым-қатынасы. Педагогикалық қарым-қатынасы негізгі түрлері. Педагогикалық қарым-қатынас қондырғылары. Педагогикалыққарым-қатынас қондырғылардың түрлері.Жоғары мектеп оқытушысының ақпараттық-коммуникативтік құзыреттілігі.

**Оқытуды ұйымдастырудың дәстүрлі әдістері мен формалары**

«Оқыту әдісі» ұғымы. Жоғары мектепте оқыту әдістерінің функциялары. Оқытуәдістерінің жіктелуі. Оқытудың кезеңдік әдістерінің сипаттамасы.Оқытуды ұйымдастыру формалары: дәрістер мен семинарлық сабақтар, зертханалық жәнепрактикалық жұмыстар. Дәріс және семинар, зертханалық және практикалық сабақтардыңтарихы. Дәріс және семинар сабақтарын жобалау ережелері. ЖОО-да сабақтардыұйымдастыруға және өткізуге қойылатын әдістемелік талаптар. ЖОО-дағы сабақ сапасынбағалау критерийлері. ЖОО сабақтарындағы мазмұнды және эмоционалды кері байланыс.Студенттердің білімін бағалау және бақылау әдістері. Тексерудің дәстүрлі формалары.Дидактикалық тесттер. Тест тапсырмаларын әзірлеу. Жоғары мектепте оқытудыңинновациялық әдістері мен формалары. Проблемалық оқыту. Проблемалық оқытудыұйымдастыру. Проблемалық жағдайларды құру әдістері мен тәсілдері.Іскерлік ойын, тренингтер, баспасөз конференциялары имитациялық оқыту формасы ретінде. Сабақтарды ұйымдастыру және өткізу принциптері.Оқытудың инновациялық әдістері: ми шабуылының әдісі, кейс-стади, Жоба әдісі, "swot-талдау", "идеялар матрицасы" және т. б.

**10-тақырып. Жаңа білім беру технологиялары**

Технология, педагогикалық, білім беру, оқыту технологиялары туралы ұғымдар. Оқытутехнологияларының түрлері мен оларға тән белгілер. Қашықтықтан және аралас оқыту.Ақпараттық оқыту технологиялары.

*Lesson Study технологиясы. Қара жәшік ішіндегі жұмыс.*

**11-тақырып. Кредиттік технология жағдайында студенттердің өзіндік жұмысынұйымдастыру**

Студенттің өзіндік жұмысы кредиттік технология жағдайында оқытудың негізгі түрі ретінде. Студенттердің өзіндік қызметін ұйымдастыруға қойылатын талаптар. Оныұйымдастыру технологиясы.СОӨЖ-оқытушының басшылығымен студенттің өзіндік жұмысы. СОӨЖ құрылымы.СОӨЖ ұйымдастыру формалары: іскерлік және дидактикалық ойындар, моделдеу жәнежобалау, тесттер, кроссвордтар презентациялар және т. б.ЖОО-дағы эдвайзердің, тьютордың және офис-тіркеушінің қызметі. ЖОО-дағы СӨЖтүрлері. СӨЖ ұйымдастырудағы оқытушының рөлі. Студенттерге кеңес беру.

**12-тақырып. Оқу-әдістемелік материалдарды құрастыру технологиясы**

Студенттің ақпараттық пакеті: анықтамалық-жол көрсеткіш, силлабус, ОӘК және т.б.Кредиттік оқыту технологиясы кезінде оқу үдерісін жоспарлау және оның силлабустардакөрсетілуі. Пән бойынша жұмыс оқу бағдарламасы және силлабус. БҮМ-пән бойынша белсендіүлестірмелі материал.Оқу-әдістемелік кешенді әзірлеу технологиясы: пәндердің оқу жұмыс бағдарламаларын құрастыруға қойылатын талаптар, дәріс курсының,  практикалық және семинарлықсабақтардың, зертханалық жұмыстардың және т. б. бағдарламаларын құрастырудыңерекшеліктері.Силлабусты жобалау және оның дизайны. Семинар сабақтарын өткізу бойыншаәдістемелік ұсыныстар әзірлеу. СӨЖ өткізу бойынша әдістемелік ұсыныстар. Практикабағдарламалары.Дидактикалық тарату материалдарын әзірлеу. Электрондық оқыту құралдарын әзірлеу.

**Интербелсенді әдістер арқылы дәріс, семинар сабақтарын жүргізу жолдары.**

Қазіргі таңдағы технологиялардың дамыған кезеңінде инновациялық әдістермен оқытудың ақпараттық технологияларын қолдану арқылы студенттердің ойлау *бірінші* мезетте білім игеру процесіне қатысушылардың тиімді қабілетін арттырып, ізденушілігін дамыту өзекті мәселелердің бірі болып табылады*.*

*Интербелсенді оқу/оқыту* қарым-қатынасына негізделеді.Ағылшын тілінен келген «интерактив» сөзі де осы ұғымды білдіреді: «inter» дегеніміз «өзара» мағынасында, ал «akt» -«әрекет жасау» дегенді білдіреді.Басқаша айтқанда, «интербелсенді» дегеніміз біреумен қоян-қолтық қарым-қатынаста болу, онымен бірлесе әрекет жасау, диалог құру.

«Интербелсенді» дегеніміз диалог арқылы үйрену/үйрету, яғни «үйретуші – үйренуші», «үйренуші – үйренуші», «үйренуші — өзімен өзі» форматтарында жасаған қарым-қатынас («әңгіме», «сұхбат», «бірлескен әрекеттер»).

Интербелсенді оқыту білім игеру процесін келесідей ұйымдастыруға ынталы:

— барлық үйренушілерге бірлескен таным процесіне белсенді арласуға мүмкіндік жасау;

— әрбір үйренушінің өзінің үйренгені мен өз білімі туралы түсініктерін

ортаға салып, бірлесе талқылап, олар туралы ой толғануына мүмкіндік жасау;

— үйренушілер білімді өздігімен құрастыратын орта құру;

— терең ойлану, жеке рефлексиялық қабілеттерді дамыту;

— өз идеялары мен әрекеттерін талдау және оларға баға беру;

— оқу барысында жеке басының құндылықтары мен сенімдерін

қалыптастырып, белсенді өмірлік бағытын (көзқарас, дүниетаным) ұстану;

— пікірталастарға қатысып, өз ойы мен пікірін дәлелдеу.Бұл тұлғаның тұрақты қасиеттеріне айналып, тек студенттердің аудиториясында ғана орын алып қана қоймай, сонымен бірге өмірдің басқа да жақтарынан тиянақты түрде көрінеді [1, 63-64бб.]. Бұдан жасайтын қорытынды жоғары оқу орындарында интербелсенді оқу /оқыту білім игеру процесін ұйымдастыруда студенттердің барлығын дәріс, семинар және өзіндік жұмыс сабақтарында бірлескен таным процесіне белсенді араласуға,жеке студенттің өзінің үйренгені мен білімін ортаға салып талқылау,өз ойларын талдауға,пікірталас, өз пікірін дәлелдеу және т.б. негізде ұйымдастыруға болады.

Интерактивті әдістерді қолдану арқылы интербелсенді дәріс, семинар сабақтарында студенттердің белседілігін арттыру тиімді екендігі бәрімізге белгілі.

Қазіргі кезеңдегі технологиялардың дамуы барысында ұстаздардың рөлін түбегейлі өзгерту мүмкіндік туды, ұстаз тек қана білімді алып, жүруші ғана емес, сонымен қатар студенттердің өзіндік шығармашылық жұмысының жетекшісі.

Интерактивті әдістерге: топпен жұмыс,пікір–таластар,проблемалық шығарма әдістері, презентациялар, рөльдік ойындар, блиц-сұрақтар әдісі,кейс – стадийлер, миға шабуыл әдісі, викториналар, мини зерттеулер, іскерлік ойындар, инсерт әдісі, анкета алу әдісі және т.б. жатады.

Көрсетілген интербелсенді әдістерді қолдану арқылы- жоғарғы оқу орындарындағыдәріс,семинар(практикалық),студенттіңөзіндікжұмыстар (СӨЖ)сабағын жаңаша ұйымдастыру, оқытушының рөлі мен қызметінің артуына жағдай жасау, ғылымитеориялық,педагогикалықжәне психологиялық зерттеулерге сүйене отырып,студенттерді елжандылыққа, саналылыққа, адамгершілікке,еңбексүйгіштікке тәрбиелеу.

Енді,біз ЖОО интербелсенді сабақтарын өту жолдарына тоқталмас бұрын дәріс сабағына тоқталсақ, дәріс- (лекция) сабағы дегеніміз –жаңа материалдағы негізгі теориялық мәселелердің мазмұны терең, жүйелі, бірізділікпен ашып көрсетіледі. Сондай–ақ дәрісте тың, маңызды жаңалықтар, түрлі көзқарастар мен даулы мәселелер нанымды түрде баяндалады… Дәріс тақырыбы неғұрлым айқын, проблемалы, пікір – сайыс түрінде өтілсе, қойылған сұрақтарға дайын жауап болмай, оны студент өздігінен ізденіп,тапса сабақтың тиімділігі жоғары болады[2,10 б.].Оқытушы тарих пәнінен дәріс беру барысындағы басты мақсат студенттерге қазақ жерін ежелгі заманнан бүгінге дейін мекендеп келген адамзат жүріп өткен тарихи жолдың аса маңызды фактілерін, оқиғаларын, құбылыстарын оқып үйрету, адамдар жинаған әлеуметтік, рухани,адамгершілік тәжірбиені меңгерту, сол арқылы жас ұрпақтың тәуелсіздік жолында Қазақстанның жаңа қоғамын құруға белсене қатысуына және Қазақстан мен дүниежүзінің тарихына деген жоғары жауапкершілік сезімін қалыптастыру болып табылады.

Кезінде көптеген әдіскерлер тарихты оқытудың әдістері мен тәсілдерін зерттегенде оны бірнеше топтарға бөлген. Мысалы П.Г.Гора оларды: көрнекілік әдісі, ауызша баяндау әдісі, практикалық оқыту әдісідеп, ал әдістемелік тәсілдерді: тарихи факті туралы әсерлі түсінік қалыптастыру тәсілі,оқушылардың есінде фактілер,даталар, бекіту тәсілдері, тарихи материалды игеру мен қалыптастыру тәсілдері деп қарастырады[3, 103 б.].

Ал кейін оқытудың жаңа әдіс **—**тәсілдері туралы, оларды сабақта пайдалану жолдары, тарих сабағына қойылатын дидактикалық және әдістемелік талаптар туралы танымал әдіскерлер: Н.Г.Дайри, А.Г.Колосков, Ф.П.Коровкин, Л.Н. Алексашкина,Г.В.Клокова, М.Т.Студеникин және тағы басқалары еңбектер жазды.

Замнауи талаптарға сай соңғы жылдары ақпараттық технологиялардың білім беру үрдісінде кең құлаш жаюы мен жаһандану заманында оқыту әдісі мен тәсілдері едәуір өзгерістерге ұшырап, жаңашыл әдістер көптеп қолданылуда.Дәстүрлі «білім беру» өз мақсаты мен мағынасын нақты белгіленген білім жиынтығын игерумен шектейді. Ал инновациялық көзқарас оқу (үйренудің) негізін тек пәндер ғана емес, ойлау мен рефлексияға негізделген интербелсенді әдістер құрауы керек деп түсінеді. Интербелсенді әдістер педагогикалық тәсілдердің өзгеруіне алып келіп, білім алушылардың өздік және өзіндік дамуына, олардың өз мүмкіншіліктері мен ұстанған құндылықтарын түсінуге және бағалауға жетелейді.

Дәріс сабағын оқытуда қолданылатын әдістерге әңгімелеу әдісі,түсіндіру әдісі, баяндау әдісі, әңгімелесу әдісі, проблемалық баяндау әдісі және тағы басқалар жатады. Тарих пәнінен дәріс сабағында оқиғалармен құбылыстарды оқытып үйрететін болғандықтан, оның әрбір кезекті сабағы өткен және алдағы сабақтың мазмұны мен уақыты жағынан тығыз байланысып жатады. Жалпы жоғары оқу орындарында «Универ жүйесіндегі» алдын**—** ала оқу жүктемесі негізінде бөлінген пән бойынша ОӘК-ні, яғни сол пәнінің дәріс, семинар, студенттің өзіндік жұмыс, тест тапсырмалары, емтихан, реферат тақырыптары, пәнге байланысты барлық материалдары сайдқа салынып, онымен топ студенттерінің әрбірі пайдалана алады. Мысалы, Қазақстан тарихы пәні бойынша барлық материалдармен таныс студент дәріс сабағында, оқытушының баяндау, әңгімелеу әдістері арқылы олардың пәнге деген қызығушылығын тудырмауы мүмкін, сондықтан оны белсенді,қызықты өту үшін оқытушы дәстүрлі емес әдістерді: топқа бөлу, тақырыпқа байланысты өзекті сұрақтар қою, пікірталас әдістерін қоса қолданса аудиторияның барлығы толық қамтылып, оқытушы мен студент, студент пен студент арасында қатынас болып,әрбір студент өз ойын толық жеткізе алады, бір –бірімен пікір таластыра алады. Сонда ғана дәріс сабағы қарым — қатынас үрдісіне негізделген оқыту – интерактивті әдістер арқылы студенттің белсенділігін арттырып, сабаққа қызығушылығы мен өз бетінше ізденушілігі арқасында жаңа дереккөздерімен жұмыс жасауға және оның белгілі бір тақырыпқа байланысты шығармашылық жұмыс жасауына жол ашады. Ал проблемалық баяндауда аудиторияға проблемалық ситуация жасау арқылы,проблемалық сұрақтар мен тапсырмалар қою, танымдық тапсырмалар беру және оған студенттің жауап беруге немесе шешуге (әрекет жасауы) тырысуы жатады.Бұл арқылы студенттердің танымдық**—**шығармашылыққабілеттерінің дамуына ықпал жасап, проблемалық ситуацияда игерген білімі мен біліктің нәтижесінде ол жаңа әдістерді немесе жаңаны іздеуге, талпыныс жасайды.

Дәріс сабағында оқыту үрдісі тиімді болу үшін 3 жақты қарым –қатынас болуы керек,олар:ақпараттық (ақпараттың берілу және сақталуы), интерактивті(біріккен іс–әрекетте өзара әсердің ұйымдастырылуы), перцентивті оқыту (адамның басқа адамды қабылдауы және түсінуі).

Интербелсенді дәріс сабағында оқытудың интерактивтік тәсілдеріне:ашық сұрақтарды қою іскерлігі (біріккен дұрыс жауапқа алдын –ала бағытталған жауапта емес, мәселе бойынша әр –түрлі көзқарастарды айтуы);оқытушы дәріс беріп қана қоймай соныменбірге студенттерге сабақ барысында «дұрыс» және «дұрыс емес» көзқарастарын батыл,қорқынышсыз айтуларына мүмкіндік беретін байтарап ретінде анықтауы,сабақтың қалай және неге жүзеге асатының түсінуге көмек беретін сабақты өзіндік талдауға дайындық, қай жерде өзара әрекеттесу «тоқырап» қалды, бұл қандай жағдаймен байланысты болады; сабақтың өту жағдайын, оның нәтижелігін қадағалауға мүмкіндік беретін ескертулерді тіркеу болып табылады.Дәріс сабағында теориялық білімді игерту мен жаңғырту және жаңа жағдайға іс жүзінде лайықтап қолдануға үйреткенде ғана студенттердің алған білімі мен біліктілігі шынайы да нақтылы қалыптасады. Осындай жолмен қалыптасқан білім мен біліктіліктің танымдық маңызы да зор деген ойдамыз.

Жоғары оқу орындарында интербелсенді семинар (практикалық) сабағын өтудеоқыту әдістерініңинтерактивті түрлерін пайдалануға болады. Интерактивті оқыту әдістерінің түрлері: топтармен жұмыс,пікірталас талас, оқу пікірсайысы; «Сократтық ойындар», ойындық жобалау; ми шабуылы, дөңгелек үстел, конференция сабақ және тағы басқалар жатады[4, 17 б.].Көрсетілген интерактивті әдістердің кейбірінің семинар (практикалық) сабақта қолданылуына тоқталып өтсек. Интербелсенді семинар сабағында интерактивті оқыту әдістерін қолданудың негізгі мақсаты оқытылып отырған курстағы мәселелерді студенттердің меңгеру денгейін, олардың ұстанымдары қаншалықты нық екендігін анықтау және бүгінгі күндегі күрделі, өзекті мәселелерді талдауға, өзіндік пікір айтуға, іздене білу қабілеттерін шындау болып табылады.

Белсенді әдістердің семинар сабақтарында пайдаланылатын тиімді түрлеріне:пікір сайыссеминар, семинарпресс-конференция болып табылады.М.В.Короткованың «Тарих сабағындағы ойындар мен пікір- сайыстар өткізу әдістемесі» деген еңбегінде интерактивті әдістің екі тәсілін ойын арқылы қатысушыларды оқыту мен пікір сайыс туралы баяндайды. Әдіскер сабақтың дәстүрлі емес қолданылатын түрлі ойын жіктеулері мен пікір сайыстарды пайдаланудың тиімді жолдарын көрсетеді[5, 49-50 бб.].Ал пікір –сайыс семинардың бірнеше түрі бар, олар: құрылымдық немесе регламенттік пікір –сайыс, ойындық модельдеу элементтермен сипатталатын пікір –сайыс, жобалық мәселені талқылау болып бөлінеді.Жобалық мәселені талқылау пікір–сайыссеминарға тоқталатын болсақ, алдымен оған дайындықтан бастайық. Айталық Қазақстан тарихынан «Шыңғыс хан тарихи тұлға» деген тақырыптаөтетін семинар пікір сайысқа қатысатын әрбір студент үшін,топтың алдын–ала және тиянақты дайындығын қажет етеді. Сабақтың нәтижелі, әрі қызықты болып өтуі үшін оқытушы семинардың мәселелері бойынша алдын ала опоненттерді дайындап қояды.Пікірсайыс барысында оппонент студенттердің дайындалған мәселелерді шешу үшін студенттердің тақырыптың мәселелері бойынша толық дайындалуларына тура келеді.

Пікірсайыс семинарында тақырыптың көтеріп отырған мәселелері бойынша алдын–ала дайындалған тезистер ұсынуға болады. Сондықтан студенттердің семинарда жұмыс жасауының белсенділігін арттыру үшін дисскуссиялық мәселе бойынша «Шыңғыс хан тарихи тұлға» ретінде екі түрлі пікірлерді ұсынатын баяндамалар, бірі оның тарихи тұлға ретінде мықты қолбасшы, саясаткер екендігін, ал екіншісі оның қанішер, жауыз ретінде,яғни біріне –бірі қарама қарсы баяндама жасауы туралы тапсырма берілуі қажет.Пікірсайыс семинарына дайындықтың негізгі кезеңі, басқа да семинар түрлеріне дайындық секілді студенттердің өз бетінше алғашқы дерек көздерімен және семинарға ұсынылатын әдебиеттермен тыңғылықты жұмыс жасауы болып табылады.Пікірсайыс семинар сабағында жоспар бойынша қаралатын сұрақтардан да басқа жақсы құрастырылған және нақты шиеленіс тудыратын мәселеге байланысты қосымша сұрақтар бойынша студенттің ізденуі мен дайындалуына жол салады.Пікірсайыс семинар сабағының өту барысына тоқталсақ, ол алдымен диспут арқылы, яғни диспут- дегеніміз ол ойлардың қақтығысы, яғни белгілі тақырып бойынша топтарға бөлінген студенттер «Шыңғыс хан тарихи тұлға» ретінде мықты қолбасшы, саясаткер екендігін, ал екіншісі оның отпен өртеп, қылышпен қырып, жауыз, қанішер деген өз көзқарасын қорғап шығу болып табылады. Моңғол жаулаушылығы дәуіріндегі Қазақстандағы тарихи жағдайлар мен оқиғаларға, студенттердің өзіндік пікірлерін қалыптастырып, Шыңғыс хан туралы көзқарастарды тарихи талдай білуге үйрету. Пікірсайыстың қызықты өтуі баяндамашыға байланысты, егер ол нақты мәселені дәл айтып, қажетті аргументтермен дәлелдей алса,аудиторияда көтеріліп отырған мәселені шешуге байланысты қызығушылықтарын танытады.Ал студент пікірсайыстың барысын бақылап, егер теориялық тұрғыдан қателіктер болса бірден жөндеп отыруға міндетті.Көңіл аударатын мәселе пікірлердің қысқалығына, мазмұндылығына және образдығына мән берілуі керек. Пікір – сайыстың дұрыс бағытталуына нақты және уақытында қойылатын қосымша сұрақтарға да байланысты.Пікірсайыс семинар сабағына байланысты оқытушының сұрақтары:нақтылық, мағыналық және сұрақтың мәселеге байланыстылығы сияқты ережелерді ұстануы керек. Оқытушы пікірсайыс семинар кезінде айтылған дәлелдерге және идеяларға қайта орала отырып, қорытынды жасап, балдық жүйемен бағалайды.

Сонымен интербелсенді семинар сабағында оқытушы интерактивті әдістерді қолдану арқылы студенттің еркін ойлануына, ақыл-ойын дамыуға, шығармашылық белсенділігін арттыруға, ұжымдық іс-әрекетке, тіл байлығын жетілдіруге,жан-жақты ізденушілігін арттыруға жағдай жасайды. Ал оқытушы үшін тиімділігі, ол түрлі әдістерді пайдалану арқылы сабақтың мәнін терең ашуға, аудиторияны толық қамтуға, әр студенттің білім деңгейін анықтауға, оларды ізденіске,шығармашылыққа, өз бетінше жұмыс істеуге және барлығын бағалауға болады.Интербелсенді әдістер білім алушылардың өздік және өзіндік дамуына,олардың өз мүмкіншіліктері мен ұстанған құндылықтарын түсінуге және бағалауға жетелейді.

Адамзат үшін ХХІ ғасыр жаңа технологиялардың ғасыры болмақ, ал осы жаңа технологияларды жүзеге асырып, өмірге енгізу, игеру және жетілдіру -бүгінгі жас ұрпақ, сіздердің еншілеріңіз… Ал жас ұрпақтың тағдыры- ұстаздардың қолында. Сондықтан да, бүгінгі ұстаздар қауымы алдында үлкен міндет жүктелгенін байқаймыз. Егер,өткен уақыттарда таным процесін біз «білім беру», «оқыту», «үйрету» деп түсінсек, бүгінгі уақытта бұл түсініктерді «білім алу/игеру», «оқу», «үйрену» деп өзгерту керек. Мұндай ұстаным бүгінгі күні әлемде жүріп жатқан жоғары оқу жүйесінде Балонья үдерісінің идеяларын толық қамтып, өзінің мазмұнын осы үдеріспен байланыстыруы ЖОО-ның жұмыстарына елеулі өзгерістер енгізуді талап етеді.

1. Әлімов А. Интербелсенді әдістерді жоғары оқу орындарында қолдану.

Алматы -2009. -63-64 бб.

2.Әбдіғұлова Б.Қ. Қазақстан тарихы сабақтарында оқытудың белсенді әдістерін пайдаланудың әдістемелік жолдары.-Алматы.,-ҚазҰПУ,2012.-93 б.

3.Қозғамбаева Г.Б. Тарихты оқыту әдістемесі. –Шымкент., -Нұрлы –бейне баспаханасы, -2008., -204б.

1. Молдағалиев Б., Махимова А. Сатқанова Г. Интерактивті оқыту әдістері. //Қазақстан мектебі -2006., №9.,-15-17бб.

5.Короткова М.В. Методика преподавания игр и дискусий на уроках истории. –М.Владос, 2001. -256с.